**Apstiprinu**
Daugavpils pilsētas pašvaldības iestādes

“ Komunālās saimniecības pārvalde”

Nereglamentēto iepirkumu procedūru

 komisijas priekšsēdētājs Teodors Binders

\_\_\_\_\_\_\_personiskais paraksts\_\_\_\_\_\_\_\_\_\_\_\_\_

2020.gada 09.martā

# **Daugavpils pilsētas pašvaldības iestāde „Komunālās saimniecības pārvalde”**

# **uzaicina potenciālos pretendentus uz līguma piešķiršanas tiesībām**

**Tehniskās shēmas izstrāde un elektroietaišu izbūve peldošās strūklakas pieslēgšanai**

**Lielajā Stropu ezerā, Daugavpilī**

**ID Nr.DPPI KSP 2020/13N**

## **Uzaicinājuma pamatojums:** Publisko iepirkumu likuma 11.panta sestā daļa, ja kopējā paredzamā līgumcena ir mazāka par 20 000 euro publiskiem būvdarbu līgumiem un mazāka par 10 000 euro publiskiem pakalpojumu līgumiem, tad pasūtītājs ir tiesīgs nepiemērot šo likumu. Sludinājums tiek publicēts pēc brīvprātības principa izpildot likuma “Par valsts un pašvaldību finanšu līdzekļu un mantas izšķērdēšanas novēršanu” prasības.

## **Pasūtītājs:**

|  |  |
| --- | --- |
| **Pasūtītāja nosaukums** | Daugavpils pilsētas pašvaldības iestāde „Komunālās saimniecības pārvalde” |
| **Adrese** | Saules iela 5a, Daugavpils, LV-5401 |
| **Reģ.Nr.** | 90009547852 |
| **Kontaktpersona**  | Snežana Afanasjeva |
| Tālruņa Nr. | 65476325. Mob.29297901 (Tehniskajos jautājumos), juridiskos 65476474 |
| **Faksa Nr.** | 65476318 |
| **Darba laiks** | Pirmdiena | No 08.00 līdz 12.00 un no 13.00 līdz 18.00 |
| Otrdiena, Trešdiena, Ceturtdiena | No 08.00 līdz 12.00 un no 13.00 līdz 17.00 |
| Piektdiena | No 08.00 līdz 12.00 un no 13.00 līdz 16.00 |

**3.Paredzamā līgumcena:** līdz EUR 10 000.00 bez PVN**.**

**4.Tehniskā specifikācija:** pielikums nr.2.

**5.Līguma izpildes termiņš:** līdz 2020.gada 01.jūnijam.

 **6. Nosacījumi dalībai iepirkuma procedūrā:**

 6.1. Pasūtītājs izslēdz pretendentu no dalības procedūrā jebkurā no šādiem gadījumiem:

 1) pasludināts pretendenta maksātnespējas process (izņemot gadījumu, kad maksātnespējas procesā tiek

 piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā

 darbība vai pretendents tiek likvidēts;

2) pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu

 parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm

 pārsniedz 150 *euro*;

 3)nav iesniegti kādi no 7.punktā pieprasītiem dokumentiem.

7. Pretendenta iesniedzamie dokumenti:

* 1. Pretendenta pieteikums dalībai aptaujā, kas sagatavots atbilstoši 1. pielikumā norādītajai formai.
	2. Dokuments, tā kopija vai Uzņēmumu reģistra izziņa par Pretendenta likumiskā pārstāvja vai pilnvarotās personas pilnvarojumu parakstīt iesniegto piedāvājumu un slēgt iepirkumu līgumu. Ja iepirkumu līgumu parakstīs cita persona, jāpievieno attiecīgs šīs personas pilnvarojums.

7.3.Latvijas Republikas Uzņēmuma reģistra vai līdzvērtīgas iestādes citā valstī izsniegtas reģistrācijas

apliecība vai izziņa, kas apliecina, ka Pretendents reģistrēts likumā noteiktajā kārtībā (kopija). Ja piedāvājumu iesniedz piegādātāju apvienība, tad visu uzrādīto apvienības dalībnieku komersanta reģistrācijas apliecību kopijas. Par Latvijā reģistrētu pretendentu informācijas tiks iegūta no Latvijas Republikas Uznēmumu reģistra.

7.4.Pretendents ir reģistrēts Latvijas Republikas Būvkomersantu reģistrā Tehniskajā specifikācijā minēto darbu veikšanai saskaņā ar Būvniecības likuma noteikumiem un Ministru kabineta 2014.gada 25.februāra noteikumiem nr.116 „Būvkomersantu reģistrācijas noteikumi” vai līdzvērtīgā reģistrā ārvalstī, ja reģistrācija paredzēta. Par Latvijā reģistrētu pretendentu informācijas tiks iegūta no Būvniecības Informācijas Sistēmas (BIS).

7.5.Pretendentam (personu apvienībai) iepriekšējo piecu gadu laikā (2015. – 2019.gadā, ieskaitot 2020.gada periodu) jābūt pieredzei iepirkuma priekšmetā un tehniskajā specifikācijā minēto līdzīgo darbu veikšanā. Lai apliecinātu pieredzi, tabulā norādīt informāciju par līgumiem, kas atbilst iepriekš minētajām prasībām:

|  |  |  |  |  |  |
| --- | --- | --- | --- | --- | --- |
| N.p. k. | Objekta nosaukums, adrese | Līguma izpildes termiņš | Darbu apraksts līgumā, kas raksturo prasīto pieredzi | Pasūtītājs, kontaktpersona,tālrunis | Līgumcena (EUR, bez PVN) |

 Pieredze apliecināma ar pabeigtiem objektiem uz piedāvājuma iesniegšanas brīdi. Ja piedāvājumu iesniedz personu apvienība, tad visu personas apvienības dalībnieku pieredze uzrādāma kopā.

7.6. Informācija par pretendenta, personu grupas dalībnieku, uzrādīto apakšuzņēmēju personālu, kurš paredzēts attiecīgo darbu veikšanai:

|  |  |  |  |  |
| --- | --- | --- | --- | --- |
| Speciālisti (norādīt piesaisti līgumā paredzamajiem darbiem) | Vārds Uzvārds | kvalifikācijas apliecinoši dokumenti  | Pieredze objektos (gados) | Darba vieta |
| 1. |  |  |  |  |
| 2.  |  |  |  |  |
| 3. (n) |  |  |  |  |
| n+1 |  |  |  |  |

7.7**.** Pretendentam jānodrošina, ka līguma izpildē piedalās sekojošs personāls:

7.7.1.atbildīgais speciālists, kurš ir tiesīgs veikt elektroietaišu projektēšanas darbu vadīšanu;

7.7.2.atbildīgais speciālists, kurš ir tiesīgs veikt elektroietaišu izbūves darbu vadīšanu līdz 1 kV;

(piestādīt profesionālās kvalifikācijas apliecinošus dokumentus - sertifikātu kopijas).

7.8. Pretendenta piedāvātā darbu aizsardzības speciālista profesionālās kvalifikācijas apliecinošus dokumentus (apliecības vai diploma kopijas).

7.9. Pretendentam ir jānodrošina atbildīgo vadītāju profesionālās civiltiesiskās atbildības apdrošināšana saskaņā ar Ministru kabineta 2014.gada 19.augusta noteikumiem nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”.

7.10. Jābūt civiltiesiskās atbildības apdrošināšanas polisei par Pasūtītājam un trešajām personām nodarīto zaudējumu 10 % apmērā no iesniegtā piedāvājuma vērtības vai apdrošināšanas sabiedrības apliecinājums par iespēju apdrošināt pretendenta civiltiesisko atbildību no iepirkuma līguma noslēgšanas brīža uz darbu izpildes termiņu.

7.11.Apliecinājums, ka Pretendentam ir pieejams personāls, instrumenti, iekārtas un tehniskais aprīkojums, kas pretendentam būs nepieciešams iepirkuma līguma izpildei atbilstoši visām tehniskās specifikācijās minētajām prasībām.

 7.11. Finanšu piedāvājums, kas sagatavots atbilstoši 3. pielikumā norādītajai formai. Papildus pretendentam ir jāiesniedz un jāsagatavo **darbu izpildes tāmes** atbilstoši Ministru kabineta noteikumu „Noteikumi par Latvijas būvnormatīvu LBN 501-17 ”Būvizmaksu noteikšanas kārtība”” un PVN likuma 142. panta noteiktajam.

8.**Piedāvājums jāievieto** slēgtā aploksnē vai cita veida necaurspīdīgā iepakojumā (kastē vai tml.) tā, lai tajā iekļautā informācija nebūtu redzama un pieejama līdz piedāvājumu atvēršanas brīdim.

8.1. Uz aploksnes (iepakojuma) jānorāda:

8.1.1. Pretendenta nosaukums un adrese;

8.1.2.Pasūtītāja nosaukums un adrese, Uzaicinājuma identifikācijas numurs ID Nr.DPPI KSP 2020/13N.

 8.1.3.norāde „Neatvērt pirms piedāvājumu atvēršanas sanāksmes”.

**9.Piedāvājuma izvērtēšanas kritēriji** – piedāvājums ar viszemāko cenu. Pasūtītājs no atbilstošajiem piedāvājumiem izvēlas piedāvājumu ar viszemāko cenu un attiecīgo Pretendentu atzīst par uzvarētāju.

10.Pasūtītājs 2 (divu) darbdienu laikā pēc lēmuma pieņemšanas ievieto lēmumu Daugavpils pašvaldības mājas lapā [www.daugavpils.lv](http://www.daugavpils.lv).

11.Piedāvājums iesniedzams **līdz 2020.gada 13.martam**  plkst.11.00 pēc adreses Daugavpils pilsētas pašvaldības iestādē „Komunālās saimniecības pārvalde”, Saules ielā 5A, Daugavpilī, 2.stāvā, 223.kab.(juristei).

12.Pielikumi:

Pielikums Nr.1. Pieteikums.

Pielikums Nr.2. Tehniskā specifikācija.

Pielikums Nr.3. Finanšu piedāvājuma veidne.

**Pielikums nr.1**

**PIETEIKUMS PAR PIEDALĪŠANOS APTAUJĀ**

 **Daugavpils pilsētas pašvaldības iestādei „Komunālās saimniecības pārvalde”,**

 **Saules iela 5A, Daugavpils**

**Tehniskās shēmas izstrāde un elektroietaišu izbūve peldošās strūklakas pieslēgšanai**

**Lielajā Stropu ezerā, Daugavpilī**

**ID Nr.DPPI KSP 2020/13N**

Pretendents [pretendenta nosaukums], reģ. Nr. [reģistrācijas numurs], [adrese], tā [personas, kas paraksta, pilnvarojums, amats, vārds, uzvārds] personā, ar šā pieteikuma iesniegšanu:

1.piesakās piedalīties aptaujā;

2.apņemas ievērot uzaicinājuma prasības;

3.apņemas (ja Pasūtītājs izvēlējies šo piedāvājumu) slēgt līgumu un izpildīt visus līguma pamatnosacījumus;

4.apliecina, ka ir iesniedzis tikai patiesu informāciju.

|  |  |
| --- | --- |
| **Pretendents** |  |
| **Reģistrācijas Nr.**  |  |
| **Adrese:** |  |
| **Kontaktpersona** |  |
| **Kontaktpersonas tālr./fakss, e-pasts** |  |
| **Bankas nosaukums, filiāle** |  |
| **Bankas kods** |  |
| **Norēķinu konts** |  |
| **Vārds, uzvārds\*** |  |
| **Amats** |  |
| **Paraksts** |  |
| **Datums** |  |
| **Zīmogs** |  |

\* Pretendenta vai tā pilnvarotās personas vārds, uzvārds

**Pielikums nr.2**

**TEHNISKĀ SPECIFIKĀCIJA**

**Tehniskās shēmas izstrāde un elektroietaišu izbūve peldošās strūklakas pieslēgšanai**

**Lielajā Stropu ezerā, Daugavpilī**

1. **Darba uzdevums:**

1.1. Izstrādāt un saskaņot tehnisko shēmu, veikt elektroietaišu izbūvi un peldošā tipa strūklakas pieslēgšanu Lielajā Stropu ezerā, Daugavpilī;

1.2. projektā iekļaut pēcuzskaites līnijas (ar maksimālo to garumu līdz 100 metriem) un pēcuzskaites skapja projektēšanu to izbūvei no A/S “Sadales tīkls” komercuzskaites sadalnes;

**2. Darbu apjomi:**

|  |  |  |  |
| --- | --- | --- | --- |
| **Nr. p.k.** | **Veids un tehniskais raksturojums** | **Mērvienība** | **Daudzums** |
| 1. | Peldošā tipa savienojuma kabeļi ar montāžu | kompl. | 1 |
| 2. | Zemūdens kabeļi sūknim (HO7RN8-F 05\*25 vai analogs) ar montāžu | m | 300 |
| 3. | Zemūdens kabeļi gaismām (HO7RN8-F 05\*10 vai analogs) ar montāžu | m | 300 |
| 10. | Barošanas kabelis AXPK 4\*50 vai analogs ar montāžu | m | 100 |
| 10. | Nerūsējoša tērauda trose d=10mm ar montāžu | m | 300 |
| 11. | Zemējuma kontūrs 10 Om ar montāžu | kompl. | 1 |
| 12. | Elektriskais sadales skapis ar kontroles paneli ar montāžu | kompl. | 1 |
| 13. | Tehniskās shēmas izstrāde | kompl. | 1 |
| 14. | Izpilddokumentācijas sagatavošana (t.sl. elektriskie mērījumi, ģeodēziskie mērījumi) | kompl. | 1 |
| 15. | Palīgmateriāli | kompl. | 1 |

2.1.Piedāvājumā jābūt iekļautiem **sadales skapim ar iebūvētu noplūdes automātu**, galveno strūklakas palaišanas slēdzi, sūkņa palaišanas iekārtām, dzinēju aizsardzības mehānismam un aizsardzības mehānismam strāvas padeves vai citu tehnisku iemeslu dēļ radušos bojājumu gadījumos (**aizsardzības klase vismaz IP 65**), kā arī citiem nepieciešamajiem palīgmateriāliem pasūtījuma izpildei (strūklakas darbības nodrošināšanai).

**3.Papildus prasības tāmju sagatavošanā** ir sekojošas:

3.1.Pasūtītājs nosaka, ka pretendentam, sagatavojot piedāvājumu, darbu apjomiem pilnībā jāatbilst dotās specifikācijas norādītajiem darbu apjomiem un prasībām;

3.2.Pretendents var iesniegt prasībām atbilstošus ekvivalentus materiālus un iekārtas – pretendents norāda ražotāju un marku. Visas atsauces uz materiālu un izstrādājumu izgatavotāju firmām, kuras norādītas tehniskajā dokumentācijā, liecina tikai par šo izstrādājumu tehnisko, estētisko kvalitāti, ekspluatācijas īpašībām un apkalpošanas līmeni. Norādīto materiālu un izstrādājumu nomaiņa ir iespējama ar citiem materiāliem un izstrādājumiem, kuru kvalitātes rādītāji ir līdzvērtīgi vai labākie par tehniskajā dokumentācijā minētiem, kā arī atbilst tehniskajai dokumentācijai, ja netiek pazemināta tehniskajā dokumentācijā paredzētā tehnisko un estētisko risinājumu kvalitāte, paaugstināta energoietilpība, netiek sadārdzināts būvniecības process, būves un inženiertehniskā aprīkojuma ekspluatācijas izdevumi.

3.3.Piedāvāto izstrādājumu nomaiņa pēc piedāvājuma iesniegšanas vai līguma darbības laikā nav atļauta.

3.4.**Pretendenta iesniegto tāmju Darbu apjomu katras pozīcijas cena tiek noteikta nemainīga uz visu līguma darbības laiku.** Tāmēs jāparedz visi darbu veikšanai nepieciešamie materiāli, algas un mehānismi, kā arī darbi, kas nav minēti, bet bez kuriem nebūtu iespējama būvdarbu tehnoloģiski pareiza un spēkā esoša normatīviem atbilstoša veikšana pilnā apmērā.

**4.Precēm un materiāliem**, kas tiks izmantoti vai pielietoti Darba izpildē, jābūt jauniem un nelietotiem, kā arī tiem jāatbilst Latvijas Republikā spēkā esošo normatīvo aktu prasībām.

**5.Īpašie noteikumi:**

5.1.Darbus iesaistīt ar **peldošās strūklakas uzstādīšanas darbiem Lielajā Stropu ezerā, Daugavpilī;**

5.2.Rakšanas atļauju ir jāizņem būvuzņēmējam saskaņa ar 2013.gada 10.oktobra Daugavpils pilsētas teritorijas saistošiem noteikumiem Nr. 23 „Inženierkomunikāciju un transporta būvju aizsardzības noteikumi”.

**6. Speciālās prasības:**

6.1. Veikt Projektu saskaņošanu visās nepieciešamajās instancēs, tai skaitā ar visām ieinteresētajām trešajām personām, kā arī saņemot atļauju valsts un pašvaldības institūcijās Latvijas Republikā atbilstoši spēkā esošajiem normatīvajiem aktiem, tai skaitā būvnormatīvu noteikumiem;

6.2. Projektā ir jābūt izstrādātām ekonomiskajām daļām un tāmju komplektiem, ievērojot Ministru kabineta noteikumos Nr.330 „Noteikumi par Latvijas būvnormatīvu **LBN 501-17 „Būvizmaksu** noteikšanas kārtība” noteiktās prasības;

6.3. Pretendentam jābūt sertificētam elektroietaišu projektēšanas darbu vadīšanā;

6.5. Piegādātājam jānodrošina tehniskās shēmas izstrādi, elektroapgādes komponentu piegādi un strūklakas pieslēgšanu Lielajā Stropu ezerā, Daugavpilī ;

6.6. Piegādātājam jānodrošina darbu un preču garantijas termiņš – 2/divi/ gadi no pieņemšanas nodošanas akta parakstīšanas dienas.

**7. Līguma izpildes termiņš:** līdz 2020.gada 01.jūnijam.

**Sastādīja:**

Daugavpils pilsētas pašvaldības iestādes

„Komunālās saimniecības pārvalde” elektroinženiere S. Afanasjeva

**Pielikums nr.3**

###### FINANŠU PIEDĀVĀJUMS

|  |  |
| --- | --- |
| Kam: | Daugavpils pilsētas pašvaldības iestādei „Komunālās saimniecības pārvalde”, Saules ielā 5A, Daugavpils, LV-5401, Latvija |
| Pretendents vai piegādātāju apvienība: |  |
| Adrese: |  |
| Kontaktpersona, tās tālrunis, fakss un e-pasts: |  |
| Datums: |  |
| Pretendents vai piegādātāju apvienība Bankas rekvizīti: |  |

Piedāvājam veikt: Tehniskās shēmas izstrādi un elektroietaišu izbūvi peldošās strūklakas pieslēgšanai Lielajā Stropu ezerā, Daugavpilī, saskaņā ar 2020.gada 09.marta uzaicinājuma nosacījumiem par piedāvājuma cenu:

|  |
| --- |
| **Cena EUR bez PVN (*cipariem un vārdiem*)** |
|  |

Mēs apliecinām piedāvājumā sniegto ziņu patiesumu un precizitāti.

Ar šo mēs apstiprinām, ka esam iepazinušies ar Uzaicinājuma „Tehniskās shēmas izstrāde un elektroietaišu izbūve peldošās strūklakas pieslēgšanai Lielajā Stropu ezerā, Daugavpilī” ID Nr.DPPI KSP 2020/13N

 nosacījumiem un tam pievienoto dokumentāciju, mēs garantējam sniegto ziņu patiesumu un precizitāti.

Apņemamies (ja Pasūtītājs izvēlēsies šo piedāvājumu) slēgt iepirkuma līgumu un izpildīt visus līguma nosacījumus.

# Mēs piekrītam visām uzaicinājumā izvirzītajām prasībām.

|  |  |
| --- | --- |
| Pretendenta pārstāvis: |  |
|  |  (amats, paraksts, vārds, uzvārds, zīmogs) |